钦定古今图书集成/明伦汇编/氏族典/第525卷 > 《廖用贤尚友录》 > 郝天挺
## 钦定古今图书集成/明伦汇编/氏族典/第525卷 > 《廖用贤尚友录》 > 郝天挺

按《金史郝天挺传》：“‘天挺，字晋卿，泽州陵川人。早衰多
疾，厌于科举，遂不复充赋。太原元好问尝从学进士
业，天挺曰：今人赋学以速售为功，六经百家分磔缉
缀，或篇章句读不之知，幸而得之，不免为庸人’。又曰：
读书不为艺文，选官不为利养，唯通人能之。”又曰：“今
之仕多以贪败，皆苦饥寒不能自持耳。丈夫不耐饥
寒，一事不可为。子以吾言求之，科举在其中矣。”贞祐
中居河南，往来淇、卫间，为人有崖岸，耿耿自信，宁落
魄困穷，终不一至豪富之门。年五十终，干舞阳。